Kulturkritik nu
Forfattere: Mikkel Bolt, Devika Sharma
Tidsskrift: kok (2016-12-31)

- 181

## redaktionen

- 3 Forord Kulturkritik nu

## mikkel bolt &amp; devika sharma

- 5 Kritikkens fortsættelse

Interview med Sianne Ngai

## enquete

- 21 Kritik i dag

## anders johansson

- 125 Vad var kritiken?

Om aktivism, cynism och kritisk teori

## mikkel bolt

- 143 På råbeafstand af marxismen

Et bidrag til kritik af kritikken af kritikken (Latour, Foucault, Marx)

## anne ring petersen &amp; moritz schramm

- Postmigration

Mod et nyt kritisk perspektiv på migration og kultur

## cecilie ullerup schmidt

- 201 Guldslør

Performative strategier som kritik og affirmation i senkapitalismen

## kathrine bolt rasmussen

Det Fri Universitet i København og muligheden for et kritisk (re)engagement i

- 221 Modstand fra neden kunstinstitutionen

## erik granly jensen

- 243 Kulturindustri og sikkerhedsstat

To noter om kritikken af The Wire og en om 'Dread Pirate Roberts'

## devika sharma

- 263 Kritik på delagtighedens betingelser

Om at være et problem

|     | isakwinkelholm                                                                      |
|-----|-------------------------------------------------------------------------------------|
| 293 | Litteraturens kritik Franz Kafka og den kritiske sensibilitet                       |
|     | torstenandreasen&jamesday                                                           |
| 321 | Plaidoyer for den destruktive karakter                                              |
|     | christophergad&britrosswinthereik                                                   |
| 343 | Infrakritik og proximering Omatfinde den rette afstand                              |
|     | hansjacobohldieck &gisle selnes                                                     |
| 359 | Kulturkritikk av volden? Begivenhet, tilblivelse og det reelle                      |
|     | jean-lucnancy                                                                       |
| 387 | Vores tidsalder er ikke længere kritikkens egentlige tidsalder Kritik, krise, skrig |
|     | Anmeldelser                                                                         |
|     | anders troelsen                                                                     |
| 397 | Den totale transvisualitet                                                          |
|     | moritzschramm                                                                       |
| 405 | Kritikkens forskellige fundamenter                                                  |
|     | janløhmannstephensen                                                                |
| 415 | En syndflod af afvæbnet kritik                                                      |

## forord Kulturkritik nu

Hvad er kritik? Dette er ikke et nyt spørgsmål, men med k&amp;k 122 rejser vi det på ny. Hvilke mellemværender har kunst- og kulturvidenskaben i dag med kritikken? Kunst- og kulturvidenskaben er formet af kritisk tænkning og kritisk teori - fra Kant til Marx, Nietzsche og videre til Frankfurterskolen og Cultural Studies - men i dag synes utålmodigheden med en kritisk praksis, der beror på afsløring af bagvedliggende myter, motiver og ideologier ikke desto mindre lige så udbredt som den kritiske gestus selv. Kulturkritik og kritisk kulturvidenskab er selv blevet genstande for kritik. Kulturkritikken kan fremstå naiv (Peter Sloterdijk), paranoid (Eve K. Sedgwick) og måske har den helt mistet fornemmelsen af, hvem fjenden egentlig er (Bruno Latour). Kritik kan være autoritær, sværmerisk og upædagogisk. Kritik kan være moraliserende og den kan være udtryk for en elites selvforståelse. Kritikkens tonearter kan opleves som uvedkommende og unødigt skingre. Hvad skal vi overhovedet med ideologikritik i 'postideologiske' tider, kunne man spørge - og det er der mange, der gør - er det da ikke kulturkritikken selv, der er blevet ideologisk?

Postideologisk tid? Er det en god analyse af samtiden; at vi lever i en postideologisk tid? Er det ikke i virkeligheden kritikken af kritikken, der har fået hegemonisk status i dag? Måske er vi nu i en situation, hvor kritikken af kritikken er med til helt at fjerne grundlaget for en kritisk samtidsanalyse. Hvor ubehaget ved kritikkens dybdemodeller og politiske excesser har annulleret den kritiske gestus.

For Michel Foucault var kritik en analyse af, hvem vi er. Eller hvad vi er ved at blive til. Altså en analyse af den historiske samtid. Så når vi rejser spørgsmålet om, hvad kritik er, er vi allerede engageret i en analyse af samtiden, af den historiske situation. Spørgsmålet om kritik rejser sig heller ikke denne gang i et tomrum, men i en specifik historisk situation, som vi forsøger at forstå. En situation kendetegnet ved kriser. Kritikken er i krise, men det er økonomien, politikken og klimaet også. Vi forsøger således at analysere the historical conjuncture , som Stuart Hall ville formulere det, og overveje, hvad kritik er nu. Eller kan blive. For en analyse af samtiden kræver en ny kritik, men en ny kritik kræver ikke bare en analyse af samtiden, men at vi allerede er i gang med en analyse af kriserne. Vanskelighederne er åbenbare.

Så: Hvad er kritik, og hvad er forholdet mellem kritik og krise, kritik og samtidsdiagnose, og hvilke rolle spiller kunst og kultur i analysen af samtiden - i dag? Og hvilke forbindelser er der mellem kritik, kultur og kulturvidenskab nu? Det er nogle af de spørgsmål, som teksterne i k&amp;k 122 rejser. Eller burde rejse. Eller er lige ved at formulere…

God arbejdslyst!